blomsterur
Store norske leksikon,Biologi,Vitenskapsgrener i biologien,Botanikk,Begreper i botanikken
Blomsterur er en sammenstilling av blomster hvis åpning og lukning faller til forskjellige tider på dagen så de kan angi tiden.
Hos noen planter åpner og lukker blomstene seg til bestemte tider av døgnet. Noen arter har blomster som åpner seg tidlig på dagen, mens andre har blomster som åpner seg senere. Solhøyden avgjør når blomstene skal åpne og lukke seg, og dette kan dermed si noe om tid på døgnet. Dersom man sorterer plantearter etter når blomstene åpner og lukker seg, og planter dem i en sirkel, kan man lage et blomsterur. Carl von Linné laget et slikt blomsterur i den botaniske hagen i Uppsala.For plantene er det fordelaktig at flere blomster av samme art er åpne samtidig, det øker sjansen for at en pollinator frakter pollen mellom planter av samme art. For pollinatorene er det en fordel fordi det gir tilgang på mat en større del av døgnet. At blomstene er åpne en begrenset del av døgnet gjør at plantene sparer energi, og at frøanleggene er bedre beskyttet. Les mer i Store norske leksikon plante blomst